Η διαδικασία λήψης αίματος για τις περισσότερες εξετάσεις διαρκεί ελάχιστα λεπτά, εκτός από κάποιες εξειδικευμένες εξετάσεις όπως η καμπύλη γλυκόζης για την οποία θα πρέπει να παραμείνετε στο Κέντρο για κάποιο χρονικό διάστημα μέχρι να ολοκληρωθεί η εξέταση. Η λήψη του δείγματος σπέρματος πραγματοποιείται στους χρόνους του κάθε άνδρα, χωρίς να αισθάνεται πίεση ή στρες για οποιοδήποτε περιορισμό.Για κάποιες εξετάσεις χρειάζεται να καταγραφούν ορισμένες πληροφορίες οι οποίες θα βοηθήσουν στην ιατρική αξιολόγηση, επομένως θα πρέπει να υπολογίσετε και μια πιθανή ολιγόλεπτη συζήτηση με έναν από τους ειδικούς μας.Ανάλογα με τη φύση των εξετάσεων θα έχετε πλήρη ενημέρωση για τους χρόνους που απαιτούνται για τη σωστή διεξαγωγή τους μέχρι τη παραλαβή των αποτελεσμάτων και την επικοινωνία από το Κέντρο μας.